《麻姑山诗》
宋代·吕南公

日脚退前楹，崇堂豁明净。缣缃出百函，翰墨睹三圣。

舒张溢墙出，灿烂累签㡠。鸾龙交飞翻，金石避坚硬。

毫无半分弱，大至袤丈劲。真行体兼精，篆籀法毕正。

篇章入题写，作者一何幸。伟哉天纵能，岂谓学成性。

名山遍藏蓄，终古得辉映。墨客徒醉心，黄冠荷覃庆。

尝思八世主，覆焘足仁政。诗书所敷扬，乃独蔑此命。

将非史官略，纪叙非尽并。不然天日资，肯特记名姓。

或应淳古治，不以馀艺竞。肤浅难考评，随群但称盛。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。